Perpustakaan Soeman H.S.

Perpustakaan Soeman H.S. adolah salah satu perpustakaan dan panyimpanan arsip nasional nan bastatus perpustakaan provinsi. Perpustakaan iko marupoan perpustakaan daerah nan gadang di Indonesia. Perpustakan Soeman H.S terletak di Jalan Sudirman, Kota Pekanbaru. Pustaka iko acok juo maadoan gelaran literasi di akhia pakan.

 Model bangunan 
Perpustakaan iko dibangun dek pamarintah Provinsi Riau. Perpustakaan iko dibangun pakai APBD Riau nan dianggarkan dalam gerakan pandidikan Riau Membaca. Perpustakaan iko mampunyoi 6 lantai guno mamanuahi fasilitas publik barupo perpustakaan daerah, nan pado maso itu di Riau alum mampunyoi gedung nan representatif.

Pado tahun 2008, Wakil Presiden Muhammad Jusuf Kalla datang untuak maninjau dan maresmikan Perpustakaan Soeman Hs. Salain manjadi ruang baco, perpustakaan iko sakaligus manjadi ruang publik bagi masyarakaik. Desainnyo unik tarinsipirasi dari aleh baco Al-Quran sakileh mirip juo dengan buku nan sadang tabukak.

 Fasilitas 
Perpustakaan iko mampunyoi sajumlah fasilitas, antaro lain:
 auditorium
 bilik budaya melayu
 atrium
 ruang pertemuan
 ruang Internet
 Musholla
 kantin
 Energy Corner (Chevron Library)

Salain bangunannyo nan megah, Perpustakaan Soeman HS manyimpan sajumlah literatur nan cukuik lengkap takaik Melayu. Literatur-literatur iko tasimpan dalam ruangan khusus nan disabauik juo jo namo Bilik Melayu. Pambarian namo untuak perpustakaan iko, tarinsiparisi dari manganang jaso pujangga asal Riau, katurunan Tapanuli, yaitunyo Soeman Hs.http://indoplaces.com/mod.php?mod=indonesia&op=view_region&cid=5&regid=1964 Sampai pado maso kiniko perpustakaan Soeman HS nan kini jadi marka tanah dan ikon baru pariwisata Kota Pekanbaru sehari dapek dikunjuangi dek hinggo sampai 1.000 urang, baiak dari dalam Kota Pekanbaru tamasuak juo dari lua daerah atau lua Kota Pekanbaru.

 Rujuakan 

 Caliak pulo 
 Soeman Hs

 Pautan lua 
 perpustakaan Soeman HS 

Soeman H.S.
Kategori:Bangunan jo struktur di Riau
Kategori:Arsitektur Indonesia
Kategori:Perpustakaan di Riau